બાયડ : વિરપુર તાલુકાના ચોરસા ગામની સીમમાં મહિસાગર જિલ્લાની ફોરેસ્ટ પેટ્રોલીંગનું સરકારી વાહન પેટ્રોલીંગમાં હતું તે દરમ્યાન આયશરમાં પચરાઉ તથા લીલાં તાજાં લાકડાં ભરેલાં હોવાથી ફોરેસ્ટર જયદીપસિંહ સોલંકી તથા તેમના સ્ટાફે આયશરને થોભાવાનો પ્રયાસ કર્યાે પરંતુ આયશર ચાલકે પૂરઝડપે લાકડાં ભરેલું વાહન હંકારી મુકતાં સરકારી વાહન ઉપરાંત બુલેટથી પીછો કર્યાે પરંતુ આયશરના ડ્રાઈવરે પોતાના વાહનને ગોતાપુર-ગાબટવાળા માર્ગ ઉપર દોડાવી મૂકેલ અને બાયડના ગાબટ રોડ ઉપર આવેલી લાઠી નજીક આવી પહોંચતાં ત્યાં ૧૦૦ જેટલા માણસો વાહનો, મોટરસાયકલ લઈને ઉભા હતા ત્યાં થોભી જતાં ટોળામાંના કેટલાક ઈસમોએ મહિસાગર જિલ્લાના વન અધિકારીઓને ગાળો બોલવાની સાથે ફોરેસ્ટના બીટગાર્ડ બી. આર. માલીવાડ પાસેથી રાયફલ છીનવી લેવાનો પ્રયત્ન કર્યાે હતો તેમજ તેને ગોદા મારતાં છાતીના ભાગે ઈજા પહોંચી હતી.